Source: https://baschet.ro/liga-nationala-de-baschet-feminin/stiri/florin-muresan-maikel-a-ridicat-mult-nivelul-aici-si-vrem-sa-l-tinem-tot-acolo-sus-si-cu-tehnicianul-care-va-veni
Timestamp: 2019-12-10 22:09:10+00:00

Document:
Florin Mureșan: „Maikel a ridicat mult nivelul aici și vrem să-l ținem tot acolo sus și cu tehnicianul care va veni” - Baschet.ro powered by TotalBaschet
CSM Satu Mare a rămas în această vară fără tehnicianul Maikel Lopez, care a acceptat o ofertă din China pentru a fi secundul lui Cesar Ruperez la Shanxi Riu Flames. Spaniolul anunțase inițial că își dorește să continue alături de vicecampioana României, care îi oferea un contact pe doi ani.
„Știam că va pleca în vară în China și urma să revină la sfârșitul lunii august la Satu Mare. Unde de altfel și-a lăsat aproape toate lucrurile pe care le-a folosit de-a lungul sezonului trecut. Aștept și varianta lui pentru a putea începe căutările unui nou tehnician. Maikel a ridicat mult nivelul aici și vrem să-l ținem tot acolo sus și cu tehnicianul care va veni…”, a declarat managerul Florin Mureșan, pentru gazetanord-vest.ro.
Maikel Lopez s-a alăturat CSM-ului sătmărean în noiembrie 2018. Echipa a început sezonul cu Marius Dobă pe bancă, cel care le-a condus pe alb-roșii în stagiunea precedentă. După înfrângerea surprinzătoare de la Brașov, din etapa a 2-a, clubul s-a despărțit de Dobă. Au urmat câteva meciuri în care secundul Octavian Boian s-a ocupat de echipă, dar acesta nu avea licența necesară pentru a prelua funcția de antrenor principal.
Regulamentul din acest sezon obliga cluburile să numească un antrenor principal cu licența corespunzătoare în cel mult 30 de zile de la despărțirea de precedentul. Spaniolul Maikel Lopez s-a alăturat echipei în pauza pentru naționale. Cu acesta pe bancă CSM Satu Mare a avut 24 de victorii și 8 înfrângeri (21-7 în LNBF și 3-1 în cupă). Alb-roșiile au disputat ambele finale ale competițiilor interne, fiind la câteva minute de titlu după ce a revenit de la 0-2 și a dus finala în decisiv.
CSM Satu Mare nu s-a bucurat de stabilitate pe bancă după despărțirea de Dan Fleșeriu. Acesta a condus echipa în perioada 2008-2013, când alb-roșiile au ajuns în două finale de cupă și campionat. După ce Fleșeriu a plecat la CSM Târgoviște, clubul sătmărean a avut sezonul și antrenorul, cu diverse motive pentru despărțiri. Susținerea față de echipă a scăzut treptat și au fost și sezoane cu lotul format din jucătoare foarte tinere. Pe bancă au trecut pe rând Peter Eleș (2013-2014), Adriana Pricop (2014-2015), Ibi Ciocan (2015-2016), Jose Araujo (2016-2017) și Marius Dobă (2017-2018). Dobă, debutant ca antrenor principal la senioare, a fost reconfirmat în funcție în vara trecută, dar clubul a renunțat la serviciile sale la puțin timp după startul sezonului doi pe banca sătmăreană.
cu 5 luni în urmă (13.06.2019) Raspunde
Addig lesz
cu 5 luni în urmă (13.06.2019)
cu 5 luni în urmă (14.06.2019)
cu 5 luni în urmă (15.06.2019) Raspunde
CSM Satu Mare, obligată de BAT la plata a peste 20.000 de euro către Marius...
12:25 | 05.12.2019 0
CSM Satu Mare câștigă clar cu CSU Rookies Oradea și revine pe primul loc în...
21:25 | 07.12.2019 0
Camary Williams este noul fundaș al Olimpiei CSU Brașov
09:27 | 06.12.2019 0
Mariah King și Artavia Ford au condus „U” Cluj spre victoria cu ACS KSE Târ...
13:02 | 05.12.2019 0
FCC Baschet Arad obține a 3-a victorie la rând în grupa Vest a LNBF
20:08 | 05.12.2019 0

References: CSM 
 CSM 

CSM 
 CSM 

CSM 

CSM